ฝรั่งเศส ยกระดับเตือนภัย “โควิด” กรุงปารีส ขั้นสูงสุด! หลังยอดติดเชื้อพุ่งพรวด
รัฐบาลฝรั่งเศส ประกาศยกระดับเตือนภัย “โควิด” กรุงปารีส ขั้นสูงสุด! หลังยอดติดเชื้อพุ่งพรวด 
รัฐบาลฝรั่งเศส ประกาศยกระดับเตือนภัย “โควิด” กรุงปารีส ขั้นสูงสุด! หลังยอดติดเชื้อพุ่งพรวด
5 ต.ค. 2563

สำนักข่าวต่างประเทศรายงานว่า รัฐบาลฝรั่งเศส ออกแถลงการณ์ยกระดับเตือนภัยขั้นสูงสุดในกรุงปารีส เมืองหลวงของประเทศ หลังยอดผู้ติดเชื้อไวรัสโคโรนาสายพันธุ์ใหม่ 2019 (โควิด-19) ได้เพิ่มขึ้นอย่างรวดเร็ว โดยเมื่อวันเสาร์ที่ 3 ต.ค. ที่ผ่านมา มีผู้ติดเชื้อรายใหม่เพิ่มขึ้นถึงเกือบ 17,000 ราย ขณะที่วันอาทิตย์มีผู้ติดเชื้อรายใหม่เพิ่มขึ้นวันเดียว 12,560 ราย ทำให้ขณะนี้ ฝรั่งเศสมียอดผู้ติดเชื้อสะสม 619,190 ราย สูงเป็นที่อันดับ 11 ของโลก
ทั้งนี้ รัฐบาลฝรั่งเศสได้ประกาศมาตรการป้องกันการแพร่ระบาดของเชื้อไวรัสโควิด-19 ใหม่ เมื่อเวลา 11.30 น. ของวันจันทร์ (5 ต.ค.63) ตามเวลาท้องถิ่น โดยจะมีผลบังคับใช้ในวันอังคารนี้ (6 ต.ค.) เป็นต้นไป
สำหรับมาตรการใหม่นี้ ส่วนหนึ่งจะสั่งห้ามไม่ให้สถานบันเทิงต่างๆ เช่น ผับ หรือบาร์ เปิดให้บริการ ในขณะที่ร้านอาหารยังสามารถดำเนินกิจการได้ แต่ต้องอยู่ภายใต้มาตรการป้องกันที่เข้มงวดมากขึ้น